Grebņova
Grebņova (arī Grebņeva) ir ciems Ludzas novada Malnavas pagastā. Izvietojies pagasta ziemeļdaļā Krievijas pierobežā pie autoceļa A13 13 km no pagasta centra Malnavas, 13 km no Kārsavas un 288 km no Rīgas. Grebņovā atrodas kapsēta, ziemeļos no ciema — Latvijas-Krievijas robežas kontroles punkts «Grebņeva». Te atrodas arī Valsts robežsardzes Ludzas pārvaldes Grebņevas nodaļa.